شەفەق نیوز/ ئاژانس شەفەق نیوز، روژ شەممە، رەشنووسیگ سەرەتایی لە پڕۆژەی یاسای کەمەوکردن مووچه‌ی فەرمانبەرەیل پلە تایبەت لە دامەزراوە حکومەتیەگان کەفتە دەسی.سەرچەوەیلیگ پەڕلەمانی چەودێر باس ئەرا ئاژانس شەفەق نیوز کردن؛ ک رەشنووسەگە خەریکە ئیسە گفتوگو لەبانی کریەێد لە لایەن دەسەی بوودجە لە وەزارەت دارایی ودەسەی چارەسەری قەیرانە داراییەگە لە ئەنجومەن وەزیریل، و دەسەی دارایی پەڕلەمانی.رەشنووس پڕۆژە یاساگە باس لەوە کەێد ک بڕینەگان تەنیا لە مووچەی پلە تایبەتیەگان بوود ودامەزراوە فەرمیەگان خاوەن مووچەیل بەرز.ئامادەکردن ئی رەشنووسە لەبان فەرمان موستەفا کازمی سەرۆک وەزیرەیل تیەێد، ک بڕیار دا وە کەمەوکردن مووچەی سەرۆکایەتیەگان و فەرمانبەرەیل پلە تایبەتەگان، جوور ڕێکارەیل حکومەت ئەرا چارەسەر قەیرانە داراییەگە ک له‌وەر داوەزیان نرخ نەفت و پەتای کۆرۆنا هات. وەگورەی رەشنووسەگە ک کەفتە دەس ئاژانس شەفەق نیوز کەمەو کردنەگە وەی جوورە بوود:١/ هاوکار وەڕیەوبەر گشتی.. وەگورەی دامەزراوەگەی پەسەن کریەێد.٢/ - ئ/ وەڕیەوبەر گشتی لەو دامەزراوەیلە ک گریەبەس نیین وە سێ سەرۆکایەتیەگە، مووچەیگەی ک (٧٥٠) هەفسەدوپەنجا هەزارە کەمەو کریەێد وەرێژەی ٨٠%.ب/ وەڕیەوبەر گشتی لە سێ سەرۆکاتیەگە، موچەگەی ک ١،٥٠٠ یەک مەلیۆن و پەنسەد هەزارە، کەمەو کریەێد وە رێژەی ٨٠%.٣/ - ئ/ وەکیل وەزارەت لە دامەزراوەگان ک گریەبەس نیین وە سێ سەرۆکایەتیەگە.. مووچەگەیان ک ١،٥٠٠ یەک مەلیۆن و پەنسەد هەزارە، کەمەو کریەێد وە رێژەی ٨٠%.ب/ پلەی وەکیل وەزیر لە سێ سەرۆکایەتیەگە.. ٢،٥٠٠ دوو مەلیۆن و پەنسەد هەزارە، کەمەو کریەێد وەرێژەی ٨٠%.٤/ - ئ/ پلەی وەزیر لە دامەزراوەگان ک گریەبەس نیین وەوەزارەت.. مووچەگەی ک ٥،٦٠٠ پەنج مەلیۆن وشەسەد هەزارە کەمەو کریەێد وەرێژەی ٨٠%.ولەباوەت مووچە بەرزەگان...٥/ - ئ/ مووچەی ئەندامە وەڕیەوبەرایەتیەگان لە وەزارەت نەفت (چەسپیاگان) کەومەو کریەێد وەرێژەی ٤٠%.ب/ مووچەی ئەندامە پیشەیەگان لە وەزارەت نەفت (جەسپیاگان) کەومەو کریەێد وەرێژەی ٣٥%.٦/ مووچەی ئەندامەیل وەزارەت خوێندن باڵا وتوێژینەوەی زانستی ( ماموستایل زانکۆ) ک ٢٠٠ لە سەدە، کەمەو کریەێد ئەرا ١٠٠ لەسەد.٧/ - ئ/ مووچەی ئەندامە وەرەبەڕایەتیەگان لە وەزارەت کەهرەبا (جەسپیاگان) کەومەو کریەێد وەرێژەی ٣٠%.ب/ مووچەی ئەندامە پیشەیەگان لە وەزارەت کەهرەبا (جەسپیاگان) کەومەو کریەێد وەرێژەی ٢٥%.٨/ مووچەی ئەندامەیل دەسەی پرسیار ویەکسانی کەومەو کریەێد وەرێژەی ٣٥%.٩/ مووجەی ئەندامەیل سێ سەرۆکایەتیەگە:ئ/ فەرمانبەرەل ئەنجومەن نوێنەران .. کەمەو کریەێد وەرێژەی ٣٠%.ب/ فەرمانبەرەل ئەمانەت گشتی ئەنجومەن وەزیران .. کەمەو کریەێد وەرێژەی ٣٥%.ت/ فەرمانبەرەیل سەرۆکایەتی وەزیران ... کەمەو کریەێد وەرێژەی ٣٥%.پ/ فەرمانبەرەیل سەرۆکایەتی کۆمار.. کەمەو کریەێد وەرێژەی ٣٥%.١٠/ مووچەی ئەنجومەن دادوەری باڵا ودادگای فیدڕاڵی (دادوەرەگان) .. کەمەو کریەێد وەرێژەی ٣٥%.١١/ مووچەی ئەندامەیل دەسەی پرسیار و یەکسانی.. کەمەو کریەێد وەرێژەی ٣٥%.١٢/ سودمەندەیل لە یاسای رەفحا جوور شەهیدەو زیندانە سیاسیەگان پەسەن کریەێن.. ک خیزانیگ سودمەن یەک مووچە وەرگرێد، لەجیای ئەوە گشت ئەندامەیل خیزانەگە وەری بگرن.. لە مەوقەی مردن سودمەندەگە یاسای شەهیدان وەکارتیەێد لە لایەن سودمەن خاوەنەگەی ( خاسەوکردن یاساگە خوازێد لە لایەن دەسڵات یاسایی دویای داواکاری لە لایەن ئەنجومەن وەزیران). ١٣/ مووچەی پێکهاتە پویچەڵ کریایەگان کەمەو کریەێد ورێژەی ٣٠%.
